Ivar Leimus
Ivar Leimus (sündinud 3. juunil 1953) on eesti ajaloolane ja tõlkija, kes peamiselt tegeleb numismaatikaga. Leimus lõpetas 1976. aastal Tartu Riikliku Ülikooli ajaloo erialal, 1989. aastal sai ta ajalookandidaadiks. Alates 1976. aastast töötab ta ka Eesti Ajaloomuuseumis vanemteadurina, 2006. aastast teadusdirektorina. Ta on olnud ka Ajaloo Instituudi vanemteadur. Leimuse peamine uurimisala on eesti rahanduse ajalugu viikingiajast kuni 20. sajandini, eriti aga keskaja majandusajalugu. Ta on eesti keelde tõlkinud Johann Renneri ja Christian Kelchi kroonikad.